ai4bharat/Pralekha huggingface dataset:
कार्मिक, लोक शिकायत एवं पेंशन मंत्रालय
डॉ. जितेन्द्र सिंह ने कार्मिक और प्रशिक्षण विभाग में अनुकम्पा आधार पर नियुक्त उम्मीदवारों को नियुक्ति पत्र दिया
केन्द्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय में राज्यमंत्री, कार्मिक, लोक, शिकायत, पेंशन, परमाणु ऊर्जा और अंतरिक्ष राज्यमंत्री श्री जितेन्द्र सिंह ने आज नई दिल्ली में कार्मिक और प्रशिक्षण विभाग में अनुकम्पा आधार पर चुने गए उम्मीदवारों को नियुक्ति पत्र दिया। इस अवसर पर प्रशासनिक सुधार तथा लोक शिकायत तथा पेंशन विभाग के सचिव श्री के वी ईअपेन और मंत्रालय के वरिष्ठ अधिकारी उपस्थित थे। चुने गए 9 उम्मीदवारों को नियुक्ति पत्र दिए गए।
इस अवसर पर डॉ. जितेन्द्र सिंह ने कहा कि अनुकम्पा आधार पर नियुक्तियों के लिए सरकार की एक प्रणाली है, जिसमें सेवा निवृत्ति से पहले जिस सरकारी कर्मचारियों का निधन हो जाता है उसके आश्रितों को रोजगार दिया जाता है। उचित आवेदकों की नियुक्ति उनकी आर्थिक स्थिति के आधार पर की जाती है और आजीविका को समर्थन देने के लिए की जाती है। उन्होंने प्रसन्नता और संतोषव्यक्त किया कि कार्मिक और प्रशिक्षण विभाग द्वारा यह लम्बित प्रक्रिया पूरी की गई है। उन्होंने कहा कि यह मानवीय विषय है और इस कदम से परिवारों को आजीविका की आवश्यकताओं को पूरी करने में मदद मिलेगी। उन्होंने बताया कि अनुकम्पा आधार पर 18 रिक्तियां थी, जिसमें से 9 का चयन किया गया है और नियुक्ति पत्र दिए गए हैं। उन्होंने उम्मीदवारों को बधाई दी और सरकार की प्रणाली में योगदान देने के लिए परिश्रम करने के लिए प्रोत्साहित किया।
पिछली बार इस तरह की नियुक्ति वर्ष 2011 की रिक्तियों को भरने के लिए 2014 के दौरान की गई थी। अभी 2012 और उससे आगे की रिक्तियों को भरने के लिए नियुक्तियां की जा रही हैं। इन वर्षों में कुल 18 रिक्तियां हुईं और 18 आवेदन प्राप्त हुए। इसी के अनुसार यह सुनिश्चित करने के लिए कि अनुकम्पा के आधार पर सर्वाधिक सुपात्र आश्रितों की नियुक्ति हो, एक उपसमिति बनाई गई ताकि आश्रितों की आर्थिक स्थिति का सत्यपान किया जा सके। अंतत: जांच समिति की 15 मई, 2019 को बैठक हुई और अनुकम्पा आधार पर नियुक्तियों के लिए दिशा निर्देशों के आधार पर आवेदकों का मूल्यांकन किया गया। जांच समिति ने उप समिति की रिपोर्ट पर भी विचार किया और 2012 से चली आ रही रिक्तियों को भरने के लिए एमटीएस पद पर 9 सर्वाधिक पात्र आवेदकों की सिफारिश की गई।
इस तरह कार्मिक तथा प्रशिक्षण आधार पर अनुकम्पा आधार पर नियुक्ति के लम्बित विषय को कम समय में सुलझा लिया गया। इसके लिए पहले मृतक कर्मचारी के शोकाकुल परिवार को 7 वर्ष तक प्रतीक्षा करनी पड़ती थी।
आर.के.मीणा/आरएनएम/एजी/आरएन–2264
(Visitor Counter : 319
महिला एवं बाल विकास मंत्रालय
प्रधानमंत्री राष्ट्रीय बाल पुरस्कार के लिए नामांकन की अंतिम तिथि 15 सितंबर, 2023
महिला एवं बाल विकास मंत्रालय बच्चों की ऊर्जा, दृढ़ संकल्प, क्षमता, जोश और उत्साह की सराहना करने के लिए हर वर्ष प्रधानमंत्री राष्ट्रीय बाल पुरस्कार  का आयोजन करता है।
कोई भी बच्चा जो भारतीय नागरिक है, भारत में रहता है और 18 वर्ष से अधिक उम्र का नहीं है  पुरस्कार के लिए आवेदन कर सकता है।
राष्ट्रीय पुरस्कार पोर्टल https://awards.gov.in पर नामांकन जमा करने की अंतिम तिथि 15.09.2023 है।
महिला एवं बाल विकास मंत्रालय
प्रधानमंत्री 24 जनवरी को प्रधानमंत्री राष्ट्रीय बाल पुरस्कार विजेताओं के साथ बातचीत करेंगे
प्रधानमंत्री श्री नरेन्द्र मोदी 24 जनवरी, 2022 को वीडियो कॉन्फ्रेंसिंग के माध्यम से प्रधानमंत्री राष्ट्रीय बाल पुरस्कार  विजेताओं के साथ बातचीत करेंगे। इस अवसर पर केंद्रीय महिला एवं बाल विकास मंत्री श्रीमती स्मृति जुबिन ईरानी और राज्य मंत्री डॉ. मुंजपारा महेंद्रभाई भी मौजूद रहेंगे। कार्यक्रम का वेब प्रसारण https://pmindiawebcast.nic.in पर सुबह 11:30 बजे से होगा।
प्रधानमंत्री राष्ट्रीय बाल पुरस्कार भारत में रहने वाले 5 वर्ष से अधिक और 18 वर्ष तक  के बच्चों को एक मान्यता के तौर पर दी जाती है जिन्होंने नवाचार, शैक्षिक उपलब्धि, खेल, कला एवं संस्कृति, समाज सेवा और बहादुरी जैसे 6 क्षेत्रों में असाधारण क्षमता और उत्कृष्ट उपलब्धि हासिल की हो। प्रत्येक पुरस्कार विजेता को एक पदक, 1,00,000/- रुपये का नकद पुरस्कार और एक प्रमाण-पत्र दिया जाता है।
ये बाल पुरस्कार राष्ट्रपति भवन में एक समारोह में माननीय राष्ट्रपति द्वारा प्रदान किए जाते हैं। प्रधानमंत्री हर साल इन पुरस्कार विजेताओं के साथ बातचीत भी करते हैं। पीएमआरबीपी के विजेता हर साल गणतंत्र दिवस परेड में भी हिस्सा लेते हैं। हालांकि, देश में कोविड-19 की स्थिति को देखते हुए इस वर्ष नई दिल्ली में पुरस्कार समारोह आयोजित करना संभव नहीं हो सका है। 24 जनवरी को राष्ट्रीय बालिका दिवस के अवसर पर और आजादी का अमृत महोत्सव के हिस्से के रूप में, प्रधानमंत्री श्री नरेन्द्र मोदी पीएमआरबीपी-2022 के विजेताओं के साथ वर्चुअल माध्यम से बातचीत करेंगे। इसमें बच्चे अपने माता-पिता और संबंधित जिले के जिला मजिस्ट्रेट के साथ जिला मुख्यालय से इस कार्यक्रम में शामिल होंगे।
समारोह के दौरान प्रधानमंत्री ब्लॉक चेन टेक्नोलॉजी का इस्तेमाल करते हुए पीएमआरबीपी 2022 के विजेताओं को डिजिटल सर्टिफिकेट देंगे। पीएमआरबीपी-2021 के विजेताओं को भी इसी समारोह में प्रमाण पत्र दिए जाएंगे, जिन्हें पिछले साल कोविड स्थिति के कारण प्रमाण पत्र नहीं दिया जा सका था। पीएमआरबीपी के पुरस्कार विजेताओं को प्रमाण पत्र देने के लिए पहली बार ब्लॉक चेन टेक्नोलॉजी का इस्तेमाल किया जा रहा है।
रक्षा मंत्रालय
वीएल-एसआरएसएएम मिसाइल प्रणाली का सफल प्रक्षेपण
रक्षा अनुसंधान एवं विकास संगठन  ने वर्टिकल लॉन्च शॉर्ट रेंज सरफेस टू एयर मिसाइल  के दो सफल प्रक्षेपण किए।
ओडिशा तट के चांदीपुर एकीकृत परीक्षण रेंज  से एक स्थिर ऊर्ध्वाधर लॉन्चर से आज यह प्रक्षेपण किया गया। वीएल-एसआरएसएएम को समुद्र-स्किमिंग लक्ष्यों सहित नजदीकी सीमाओं पर विभिन्न हवाई खतरों को बेअसर करने के लिए भारतीय नौसेना के लिए डीआरडीओ द्वारा स्वदेशी तौर पर डिजाइन और विकसित किया गया है। वर्तमान प्रक्षेपण इस मिसाइल के पहले प्रक्षेपण अभियान के तहत ऊर्ध्वाधर प्रक्षेपण क्षमता के प्रदर्शन के लिए किए गए हैं। दोनों प्रक्षेपण अवसर पर मिसाइल पिनपॉइंट सटीकता के साथ सिम्युलेटेड लक्ष्यों को भेदने में सफल रही। मिसाइलों का परीक्षण न्यूनतम और अधिकतम रेंज के लिए किया गया था। परीक्षण के दौरान वीएल-एसआरएसएएम के साथ हथियार नियंत्रण प्रणाली  को तैनात किया गया था।
प्रक्षेपण की निगरानी इस प्रणाली के डिजाइन और विकास में शामिल डीआरडीएल, आरसीआई, हैदराबाद और आरएंडडी इंजीनियर्स, पुणे जैसी डीआरडीओ की विभिन्न प्रयोगशालाओं के वरिष्ठ वैज्ञानिकों द्वारा की गई।
परीक्षण प्रक्षेपण के दौरान आईटीआर, चांदीपुर द्वारा तैनात रडार, ईओटीएस और टेलीमेट्री सिस्टम जैसे विभिन्न रेंज उपकरणों द्वारा एकत्रित किए गए उड़ान डेटा का उपयोग करके उड़ान पथ और व्हीकल के प्रदर्शन मापदंडों की निगरानी की गई।
वर्तमान परीक्षण ने हथियार प्रणाली की प्रभावशीलता को साबित कर दिया है। हालांकि भारतीय नौसेना के जहाजों पर इसकी तैनाती से पहले कुछ और परीक्षण किए जाएंगे। तैनात होने के बाद वीएल-एसआरएसएएम प्रणाली भारतीय नौसेना की ताकत बढ़ाने वाली साबित होगी।
रक्षा मंत्री श्री राजनाथ सिंह ने डीआरडीओ को इस सफल परीक्षण के लिए बधाई दी। डीआरडीओ के चेयरमैन और सचिव  डॉ. जी सतीश रेड्डी ने वीएल-एसआरएसएएम मिसाइल सिस्टम के सफल परीक्षण में शामिल सभी टीम को बधाई दी।
पेट्रोलियम एवं प्राकृतिक गैस मंत्रालय
श्री धर्मेन्द्र प्रधान ने रूस में सखालिन ऑयल फील्ड का दौरा किया
(पेट्रोलियम एवं प्राकृतिक गैस और इस्पात मंत्री श्री धर्मेन्द्र प्रधान ने आज रूस में सखालिन ऑयल फील्ड का दौरा किया। उन्होंने वहां से ट्वीट किया, ‘मेरी बड़ी पुरानी इच्छा थी कि मैं सखालिन ऑयल फील्ड का दौरा करुं। रूस के साथ ऊर्जा संबंध विकसित करने के दिवंगत अटल बिहारी वाजपेयी के विजन के तहत ओएनजीसी विदेश लिमिटेड की 2001 से सखालिन-1 में 20 प्रतिशत हिस्सेदारी है।’ उन्होंने आज दिन भर सखालिन फील्ड और प्रसंस्करण इकाइयों का दौरा किया। यह बॉम्बे हाई जैसा एक विपुल तेल उत्पादक क्षेत्र है। एक्सॉन मोबिल, रोसनेफ्ट, जापानी सोदिको और ओएनजीसी विदेश लिमिटेड इस ऑयल फील्ड में साझेदार हैं, जहां 2055 तक तेल और गैस का उत्पादन जारी रहेगा। श्री प्रधान ने दुनिया के सबसे शक्तिशाली लैंड रिग "क्रीचेट" का दौरा किया। यह एक कवर्ड रिग है जहां लोग शून्य से 40 डिग्री नीचे तापमान में कार्य करते हैं और 14 किलोमीटर तक क्षैतिज खुदाई करते हैं।
रक्षा मंत्रालय
दूसरे एसीटीसीएम बार्ज की डिलीवरी, एलएसएएम 16 
भारत सरकार की "आत्मनिर्भर भारत" पहल के अनुरूप, नौसेना के जहाजों के लिए गोला-बारूद के परिवहन, आरोहण और उतरने की सुविधा प्रदान करने वाले ग्यारह गोला-बारूद बार्जों के निर्माण और वितरण के लिए एमएसएमई, मेसर्स सूर्यदीप्त प्रोजेक्ट्स प्राइवेट लिमिटेड, ठाणे के साथ अनुबंध संपन्न हुआ। श्रृंखला का दूसरा बार्ज एलएसएएम 16  06 सितंबर, 23 को सीएमडीई एमवी राज कृष्णा, सीओवाई  की उपस्थिति में भारतीय नौसेना को सौंप दिया गया है। बार्ज को 30 वर्ष के सेवा जीवन चक्र के साथ भारतीय शिपिंग रजिस्टर  के वर्गीकरण नियमों के तहत बनाया गया है। स्वदेशी निर्माताओं से प्राप्त सभी प्रमुख और सहायक उपकरणों/प्रणालियों के साथ, बार्ज को रक्षा मंत्रालय की "मेक इन इंडिया" पहल का गौरव प्राप्त है।
एसीटीसीएम बार्ज के शामिल होने से जेटी और बाहरी बंदरगाह दोनों पर भारतीय नौसेना के जहाजों के लिए सामान/गोला-बारूद के परिवहन, आरोहण और उतरने की सुविधा प्रदान करके नौसेना की परिचालन प्रतिबद्धताओं को प्रोत्साहन मिलेगा।
एमजी/एमएस/केपी/एसके
(Visitor Counter : 204
वित्त मंत्रालय
आयकर विभाग का पश्चिम बंगाल में तलाशी अभियान
आयकर विभाग ने दिनांक 16.12.2021 को लोहा और इस्पात उत्पादों, बुनियादी ढांचे, सीमेंट, पॉली फैब्स, एग्रो-टैक और खाद्य प्रसंस्करण आदि के कारोबार में लगे आसनसोल आधारित दो प्रमुख समूहों पर तलाशी और जब्ती अभियान चलाया। इन समूहों के पश्चिम बंगाल स्थित 30 से अधिक परिसरों में तलाशी कार्रवाई की गई।
एसडी कार्ड, व्हाट्सएप चैट आदि में संग्रह किए गए दस्तावेजों और डिजिटल डेटा के रूप में बड़ी संख्या में आपत्तिजनक सबूत मिले हैं, जिन्हें जब्त किया गया है। तलाशी ले रही टीम ने यह भी पता लगाया है कि एसडी कार्डों का बेहिसाब बिक्री के समानांतर सेट का विवरण, वास्तविक उत्पादन डेटा की एक्सेल शीटों, समानांतर मिलान खातों की फाइलों तथा विभिन्न पार्टियों को किए गए नकद भुगतान के विवरणों आदि को रखने के लिए उपयोग किया गया है।
जब्त किए गए एसडी कार्ड और संबंधित सबूतों के प्रारंभिक विश्लेषण से यह पता चला है कि इस बेहिसाबी नकदी राशि का रखरखाव निदेशकों के प्रमुख कर्मचारियों और संस्थाओं के मालिकों द्वारा किया गया है। एक समूह के प्रमुख व्यक्तियों ने यह भी स्वीकार किया है कि वित्त वर्ष 2020-21 के दौरान अपनी विनिर्माण इकाइयों से बेहिसाबी नकदी बिक्री के माध्यम से 66 करोड़ रुपये से अधिक की बेहिसाब आय जुटाई गई है। कुछ अन्य संस्थाओं में अप्रमाणित खरीद के दावों से संबंधित सबूत भी मिले हैं। ऐसी खरीदारी में 20 करोड़ रुपये की खरीदारी को निदेशकों ने अघोषित आय के रूप में स्वीकार किया है।
इसके अलावा, दूसरे समूह के जब्त किए गए सबूतों के विश्लेषण से पता चला है कि एंट्री ऑपरेटरों द्वारा चलाई जा रही अनेक कागजी कंपनियों का इनके प्रमुख कारोबार में आवास प्रविष्टियां प्रदान करने के लिए उपयोग किया गया है। इन मुखौटा इकाइयों को समूह के बेहिसाबी धन को शेयर पूंजी/गैर-जमानती ऋण को इन संस्थाओं की लेखा बही की प्रविष्टियों की आड़ में वापस करते हुए पाया गया है। इन संबंधित कंपनियों के निदेशकों द्वारा स्वीकार करने से इस बात की पुष्टि हुई है कि ऐसी रूटिंग राशि की मात्रा 40 करोड़ रुपये से अधिक है।
इस प्रकार, इस तलाशी कार्रवाई ने इन समूहों द्वारा बेहिसाब नकद ब्रिकी, फर्जी खरीदारी के दावों के माध्यम से अपने खर्चों को बढ़ा-चढ़ाकर दिखाने और आवास प्रविष्टियों के माध्यम से बेहिसाब आय को रूटिंग करने जैसे कर चोरी के विभिन्न तरीकों के अपनाए जाने का पता चला है।
इस तलाशी अभियान में 2 करोड़ रुपये से अधिक की बेहिसाब नकदी और आभूषण भी जब्त किए गए हैं और अब तक कुल 125 करोड़ रुपये से अधिक की बेहिसाब आय का भी पता चला है।
आगे की जांच जारी है।
सूचना और प्रसारण मंत्रालय
उपराष्ट्रपति ने ‘एक भारत श्रेष्ठ भारत’ प्रदर्शनी का उद्घाटन किया; लोगों से जोड़ीदार राज्यों की कला और संस्कृति के बारे में जानने का आह्वान किया
माननीय उपराष्ट्रपति श्री एम. वेंकैया नायडू ने आज शहर के पोट्टी श्रीरामुलु तेलुगू विश्वविद्यालय में ‘एक भारत श्रेष्ठ भारत ’ पर आयोजित प्रदर्शनी का उद्घाटन किया। सूचना और प्रसारण मंत्रालय के क्षेत्रीय आउटरीच ब्यूरो द्वारा आयोजित इस प्रदर्शनी में जोड़ीदार राज्यों हरियाणा और तेलंगाना के विभिन्न दिलचस्प पहलुओं जैसे कि अनगिनत कला रूपों, व्यंजन, त्योहार, स्मारक, पर्यटन स्थल, इत्यादि पर प्रकाश डाला गया है। यह प्रदर्शनी 12 से 14 दिसंबर, 2021 तक हैदराबाद के नामपल्ली स्थित पोट्टी श्रीरामुलु तेलुगू विश्वविद्यालय के परिसर में आम जनता के लिए खुली रहेगी। इस प्रदर्शनी में प्रकाशन विभाग द्वारा कला और संस्कृति की विभिन्न थीम पर पेश की गई उल्लेखनीय पुस्तकों को प्रदर्शित किया गया है।
इस अवसर पर अपने विचार साझा करते हुए श्री नायडू ने कहा कि इस तरह की पहल जोड़ीदार राज्यों की समृद्ध सांस्कृतिक धरोहर के प्रचार-प्रसार और लोगों के बीच परस्पर संपर्क को बढ़ावा देने में काफी मददगार साबित होंगी। उन्होंने इस उत्कृष्ट पहल के लिए सूचना और प्रसारण मंत्रालय की सराहना की जिसने दोनों राज्यों के लोगों को एक साथ लाया है और इसके साथ ही हमारी समृद्ध एवं विविध सांस्कृतिक धरोहर के बारे में जागरूकता बढ़ाई है।
तेलंगाना राज्य के गृह मंत्री श्री मोहम्मद महमूद अली और तेलंगाना राज्य योजना बोर्ड के उपाध्यक्ष श्री बी. विनोद कुमार ने इस कार्यक्रम में भाग लिया। इस अवसर पर सूचना एवं प्रसारण मंत्रालय के आरओबी, पीआईबी, डीपीडी और आकाशवाणी के वरिष्ठ अधिकारीगण उपस्थित थे।
‘एक भारत श्रेष्ठ भारत’ कार्यक्रम राष्ट्रीय एकता की भावना को बढ़ावा देने और हमारे देश के लोगों के बीच भावनात्मक जुड़ाव को मजबूत करने के लिए सरकार द्वारा की गई एक अनूठी पहल है। माननीय प्रधानमंत्री द्वारा ‘एक भारत श्रेष्ठ भारत ’ कार्यक्रम का शुभारंभ 31 अक्टूबर, 2015 को सरदार वल्लभभाई पटेल की 140वीं जयंती के अवसर पर किया गया था, जिन्होंने आजादी के बाद देश के एकीकरण में अत्यंत महत्वपूर्ण भूमिका निभाई थी।
संस्कृति मंत्रालय
प्रधानमंत्री कल 7 मई 2020 को बुद्ध पूर्णिमा के अवसर पर वर्चुअल वेसाक वैश्विक समारोह में भाग लेंगे
इस अवसर पर श्री नरेंद्र मोदी अपना संबोधन भी देगे
यह कार्यक्रम कोविड-19 के पीड़ितों और अग्रिम पंक्ति के योद्धाओं के सम्मान में अंतर्राष्ट्रीय प्रार्थना सप्ताह के रूप में समर्पित है
इस अवसर पर प्रार्थना समारोहों का विभिन्न देशों से सीधा प्रसारण होगा
प्रधान मंत्री श्री नरेंद्र मोदी कल, 7 मई, 2020 को बुद्ध पूर्णिमा समारोहों में भाग लेंगे। केन्द्रीय संस्कृति मंत्री और पर्यटन राज्य मंत्री श्री प्रहलाद सिंह पटेल और अल्पसंख्यक मामले और युवा मामले एवं खेल राज्य मंत्री श्री किरेन रिजीजू भी इस समारोह में शामिल होंगे।
भारत सरकार का संस्कृति मंत्रालय, अंतर्राष्ट्रीय बौद्ध परिसंघ  के सहयोग से दुनिया भर के बौद्ध संघों के सभी प्रमुखों की भागीदारी के साथ एक वर्चुअल प्रार्थना कार्यक्रम का आयोजित कर रहा है।
प्रधानमंत्री श्री नरेंद्र मोदी सुबह 8 बजे अपना मुख्य संबोधन देंगे। प्रधानमंत्री के इस संबोधन का सीधा प्रसारण डीडी न्यूज पर किया जाएगा।
विश्व भर में कोविड-19 महामारी के प्रभाव के कारण बुद्ध पूर्णिमा समारोह को एक वर्चुअल वेसाक दिवस के माध्यम से आयोजित किया जा रहा है। यह कार्यक्रम कोविड-19 के पीड़ितों और अग्रिम पंक्ति के योद्धाओं के सम्मान में अंतर्राष्ट्रीय प्रार्थना सप्ताह के रूप में भी समर्पित है।
इस अवसर पर प्रार्थना समारोहों का सीधा प्रसारण नेपाल के पवित्र लुम्बिनी गार्डन, भारत के बोधगया स्थित महाबोधि मंदिर, सारनाथ के मूलगंध कुटि विहार, कुशीनगर के परिनिर्वाण स्तूप, श्रीलंका के पवित्र और ऐतिहासिक अनुराधापुरा स्तूप में रूवानवेलियामहा सेया से पवित्र मंत्रों का उच्चारण और नेपाल के बौद्धनाथ स्वयंभू नमो स्तूप के अलावा अन्य लोकप्रिय बौद्ध स्थलों से किया जाएगा।
इस कार्यक्रम को आईबीसी के सोशल मीडिया हैंडल्स के माध्यम से एफबी लाइव, यूट्यूब के साथ-साथ मंडला मोबाइल ऐप पर भी लाइव स्ट्रीमिंग के माध्यम से दिखाया जाएगा।
लिंक इस प्रकार हैं:
https://www.youtube.com/channel/UC4L9AkYfs104qBylCrAaRBQ
https://www.facebook.com/ibcworld.org/
www.mandalaapp.org.
वेसाक- तथागत गौतम बुद्ध का जन्म, ज्ञान प्राप्ति और महापरिनिर्वाण ये तीनों एक ही दिन हुए थे अतः बुद्ध पूर्णिमा को अत्यंत पवित्र दिवस माना जाता है।
कृपया कार्यक्रम के विस्तृत जानकारी के लिए लिंक पर क्लिक करें
कोयला मंत्रालय
वित्त वर्ष 2023-24 की पहली तिमाही में कोयले का कुल उत्पादन 223.36 मिलियन टन रहा, जो अब तक का सर्वाधिक रिकॉर्ड उत्पादन है
अप्रैल-जून 2023 के दौरान कोल इंडिया लिमिटेड के उत्पादन में 9.85 प्रतिशत वृद्धि दर्ज हुई
जून 2023 के अंत तक कोयले के भंडार में 37.62 प्रतिशत बढ़ोतरी हुई
भारत के कोयला क्षेत्र ने वित्त वर्ष 2023-24 की पहली तिमाही में 223.36 मिलियन टन  का अब तक का सर्वाधिक कोयला उत्पादन दर्ज करके एक उल्लेखनीय उपलब्धि अर्जित की है। इस प्रकार वित्त वर्ष 2022-23 की इसी अवधि की तुलना में हुए 205.76 मीट्रिक टन उत्पादन की तुलना में 8.55 प्रतिशत की उल्लेखनीय वृद्धि दर्ज हुई है।
कोल इंडिया लिमिटेड  ने अप्रैल और जून 2023 के मध्य 175.48 मीट्रिक टन कोयले का उत्पादन किया, जो पिछले वर्ष की इसी अवधि में हुए 159.75 मीट्रिक टन की उत्पादन की तुलना में 9.85 प्रतिशत की प्रशंसनीय वृद्धि दर को दर्शाता है। कोयला उत्पादन में हो रही यह लगातार वृद्धि भारत की ऊर्जा मांगों को पूरा करने और सतत आर्थिक विकास को बढ़ावा देने की प्रतिबद्धता को दर्शाती है।
जबकि अप्रैल 2023 से मई 2023 के दौरान कोयले का आयात पिछले वर्ष की इसी अवधि की तुलना में 16.76 प्रतिशत बढ़ गया है। यह उल्लेखनीय है कि आयात में यह वृद्धि मुख्य रूप से कोयले के आयात मूल्यों में हुई भारी गिरावट के कारण हुई है। वित्त वर्ष 2022-23 की पहली तिमाही की तुलना में वित्त वर्ष 2023-24 की पहली तिमाही में कोयले के आयात मूल्यों में 60 प्रतिशत से अधिक की गिरावट दर्ज हुई है।
परिणामस्वरूप, सीआईएल के अधिसूचित मूल्यों में ई-नीलामी प्रीमियम में उल्लेखनीय कमी देखी गई है, जो जून 2022 में 357 प्रतिशत से घटकर जून 2023 में 54 प्रतिशत हो गई है। इस गिरावट का मुख्य कारण आयात मूल्यों में तेजी से गिरावट आना है। कोयला नीलामी पर प्रीमियम उद्योग की वस्तुस्थिति को दर्शाता है। कोयला नीलामी प्रीमियम में तेजी से गिरावट घरेलू बाजार में कोयले की पर्याप्त उपलब्धता की संकेतक है। आयात मूल्यों में इस गिरावट ने कोयले के आयात परिदृश्य को आकार देने में महत्वपूर्ण भूमिका निभाई है।
जहां तक कोयले की उपलब्धता का संबंध है, देश में जून 2023 के अंत के दौरान कोयले का पर्याप्त भंडार उपलब्ध रहा है, जो 107.15 मीट्रिक टन  के साथ 33.61 मीट्रिक टन और निजी वाशरीज/गुड शेड साइडिंग/बंदरगाहों पर 6.54 मीट्रिक टन) है, अब पिछले वर्ष की इसी अवधि की तुलना में 37.62 प्रतिशत की वृद्धि को दर्शाता है। कोयले के पर्याप्त भंडार की उपलब्धता कोयले पर निर्भर विभिन्न क्षेत्रों के लिए निरंतर आपूर्ति सुनिश्चित करती है, जिससे राष्ट्र की समग्र ऊर्जा सुरक्षा में योगदान प्राप्त होता है।
कोयले के उत्पादन में भारत की यह उपलब्धि कोयला उद्योग के ठोस प्रयासों और देश की बढ़ती हुई ऊर्जा जरूरतों को पूरा करने की प्रतिबद्धता को दर्शाती है। रिकॉर्ड तोड़ने वाले आंकड़े न केवल उद्योग के लचीलेपन को प्रदर्शित करते हैं, बल्कि सतत विकास के लिए प्रयास करते हुए बाजार की स्थितियों के अनुकूल होने की अपनी क्षमता को भी दर्शाते हैं।
सूचना और प्रसारण मंत्रालय
राष्ट्रपति ने शपथग्रहण समारोह के व्यापक कवरेज के लिए सूचना एवं प्रसारण मंत्रालय की सराहना की
राष्ट्रपति श्री रामनाथ कोविंद ने प्रधानमंत्री श्री नरेन्द्र मोदी के नेतृत्व में 30 मई, 2019 को राष्ट्रीय जनतांत्रिक गठबंधन  सरकार के शपथग्रहण समारोह की व्यापक कवरेज के लिए सूचना एवं प्रसारण मंत्रालय की सराहना की।
सूचना एवं प्रसारण मंत्रालय में सचिव श्री अमित खरे के नेतृत्व में एक प्रतिनिधिमंडल ने विश्वभर के सभी मीडिया और सोशल मीडिया प्लेटफार्मों सहित व्यापक और विश्वस्तरीय कवरेज के लिये विभिन्न मीडिया ईकाइयों द्वारा उठाये गये कदमों के बारे में राष्ट्रपति को जानकारी दी। उन्होंने बताया कि मूक-बधिर दर्शकों के लिये डीडी भारती ने सांकेतिक भाषा में कमेंटरी प्रस्तुत की और दूरदर्शन के अन्य चैनलों ने हिंदी और अंग्रेजी में कमेंटरी प्रस्तुत की।
प्रतिनिधिमंडल में पत्र सूचना कार्यालय के प्रधान महानिदेशक श्री सीतांशु कार, दूरदर्शन की महानिदेशक सुश्री सुप्रिया साहू, आकाशवाणी महानिदेशक श्री एफ. शहरयार, आकाशवाणी समाचार की प्रधान महानिदेशक सुश्री ईरा जोशी और दूरदर्शन समाचार के महानिदेशक श्री मंयक अग्रवाल शामिल थे।
स्वास्थ्य एवं परिवार कल्याण मंत्रालय
कोविड-19 से जुड़ी नवीनतम जानकारी
राज्यों/केंद्रशासित प्रदेशों को टीके की 40.31 करोड़ से अधिक खुराक प्रदान की गई
राज्यों/केंद्रशासित प्रदेशों और निजी अस्पतालों के पास अब भी टीके की 1.92 करोड़ से अधिक खुराक उपलब्ध हैं, जिनका इस्तेमाल नहीं किया गया है
केंद्र सरकार पूरे देश में कोविड-19 टीकाकरण की रफ्तार तेज करने और दायरा बढ़ाने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान के जरिये ज्यादा टीकों की उपलब्धता के साथ, राज्यों एवं केंद्रशासित प्रदेशों को टीकाकरण उपलब्धता की अग्रिम जानकारी देकर तेज किया गया है ताकि टीकों को लेकर राज्य और केंद्रशासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सके।
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को निशुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नए चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्रशासित प्रदेशों को  आपूर्ति करेगी।
|
|
टीके की खुराक
|
|
15 जुलाई, 2021
|
|
आपूर्ति
|
|
40,31,74,380
|
|
पाइपलाइन में
|
|
83,85,790
|
|
खपत
|
|
38,39,02,614
|
|
शेष खुराक उपलब्ध
|
|
1,92,71,766
भारत सरकार ने अब तक राज्यों/केंद्रशासित प्रदेशों को कोविड टीके की 40.31 करोड़ से अधिक खुराक  सभी स्रोतों के माध्यम से प्रदान की है। इसके अलावा टीके की 83,85,790 खुराक प्रक्रियारत हैं।
आज सुबह आठ बजे उपलब्ध आंकड़े के अनुसार इनमें बर्बाद सहित कुल 38,39,02,614 खुराक की खपत हुई है।
राज्यों/केंद्रशासित प्रदेशों और निजी अस्पतालों के पास अब भी टीके की 1.92 करोड़ से अधिक खुराक उपलब्ध हैं जो बची हुई हैं, जिनका इस्तेमाल नहीं किया गया है।
स्वास्थ्य एवं परिवार कल्याण मंत्रालय
भारत में पिछले 24 घंटे में 84,332 नये मामले दर्ज किए गए, यह संख्या 70 दिनों के बाद सबसे कम
कोविड-19 के सक्रिय मामले और घटकर 11 लाख से कम हुए, ऐसा 63 दिनों के बाद हुआ
लगातार 30वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा
रिकवरी रेट बढ़कर 95.07 प्रतिशत हुआ
दैनिक पॉजिटिविटी रेट 4.39 प्रतिशत, लगातार 19वें दिन 10 प्रतिशत से कम
भारत में दैनिक नये मामलों की संख्या में लगातार कमी दर्ज की जा रही है। पिछले 24 घंटे में देश में 84,332 दैनिक नये मामले दर्ज किए गए। लगातार पांचवें दिन देश में कोविड-19 के नये मामलों की संख्या एक लाख से कम दर्ज की गयी। यह केंद्र और राज्यों/केंद्रशासित प्रदेशों के सहयोग से किए जा रहे प्रयासों का नतीजा है।
भारत में कोविड-19 के सक्रिय मामलों की संख्या लगातार घट रही है। सक्रिय मामलों की संख्या गिरकर आज 10,80,690 हो गयी। लगातार 12वें दिन यह संख्या 20 लाख से कम है।
पिछले 24 घंटे में सक्रिय मामलों की संख्या में कुल 40,981 की कमी आयी है। यह अब देश के कुल कोविड पॉजिटिव मामलों का केवल 3.68 प्रतिशत है।
साथ ही लगातार 30वें दिन भारत में बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से ज्यादा हैं। पिछले 24 घंटे में बीमारी से 1,21,311 लोग स्वस्थ हुए हैं। पिछले 24 घंटे में दैनिक नये मामलों की तुलना में बीमारी से 36,979 ज्यादा लोग स्वस्थ हुए हैं।
भारत में महामारी के शुरू होने के बाद से पहले ही कुल 2,79,11,384 लोगों में कोविड-19 ठीक हो चुका है और पिछले 24 घंटे में बीमारी से कुल 1,21,311 लोग स्वस्थ हुए हैं। बीमारी से स्वस्थ होने की राष्ट्रीय दर भी बेहतर होकर 95.07 प्रतिशत हो गयी है और इसमें लगातार वृद्धि हो रही है।
भारत में पिछले 24 घंटे में कुल 19,20,477 जांच हुई जिसके साथ अब तक हुए जांच की कुल संख्या 37.62 करोड़ से ज्यादा  है।
जहां एक तरफ पूरे देश में कोविड की जांच बढ़ गयी है, वहीं दूसरी तरफ साप्ताहिक पॉजिटिविटी रेट भी लगातार घट रहा है। साप्ताहिक पॉजिटिविटी रेट इस समय 4.94 प्रतिशत है जबकि दैनिक पॉजिटिविटी रेट आज 4.39 प्रतिशत हो गया। यह लगातार 19 दिनों से 10 प्रतिशत से कम बना हुआ है।
राष्ट्रव्यापी टीकाकरण अभियान के तहत आज देश में कोविड-19 के टीके की दी जा चुकी खुराक की कुल संख्या करीब 25 करोड़ हो गयी। पिछले 24 घंटे में टीके की 34,33,763 खुराक दी गयीं।
अस्थायी रिपोर्ट के अनुसार आज सुबह सात बजे तक 34,64,228 सत्रों में कोविड-19 के टीके की कुल 24,96,00,304 खुराक दी जा चुकी हैं।
इनमें ये शामिल हैं:
|
|
एचसीडब्ल्यू
|
|
पहली खुराक
|
|
1,00,35,262
|
|
दूसरी खुराक
|
|
69,47,565
|
|
एफएलडब्ल्यू
|
|
पहली खुराक
|
|
1,66,36,247
|
|
दूसरी खुराक
|
|
88,12,574
|
|
आयु वर्ग 18-44 वर्ष
|
|
पहली खुराक
|
|
3,81,21,531
|
|
दूसरी खुराक
|
|
5,61,503
|
|
आयु वर्ग 45-60 वर्ष
|
|
पहली खुराक
|
|
7,47,06,979
|
|
दूसरी खुराक
|
|
1,18,31,770
|
|
60 वर्ष से ज्यादा
|
|
पहली खुराक
|
|
6,21,90,130
|
|
दूसरी खुराक
|
|
1,97,56,743
|
|
कुल
|
||
|
24,96,00,304
रक्षा मंत्रालय
आईएनएस सतपुड़ा रिमपैक-22 में भाग लेने के लिए हवाई द्वीप के पर्ल हार्बर पहुंचा
आईएनएस सतपुड़ा ने रिमपैक-22 में भाग लेने के लिए 27 जून 22 को हवाई द्वीप के पर्ल हार्बर में प्रवेश किया। आईएनएस सतपुड़ा और भारतीय नौसेना का एक पी81 समुद्री पैट्रोल एयरक्राफ्ट सबसे बड़े बहुपक्षीय नौसेना अभ्यासों में से एक द्विवार्षिक रिम ऑफ द पैसिफिक  अभ्यास 2022 में भाग ले रहा है। यह अभ्यास अमेरिकी नौसेना के नेतृत्व में हो रहा है। यह छह सप्ताह से अधिक के गहन संचालन और प्रशिक्षण का अभ्यास है जो मित्रता वाले विदेशी देशों की नौसेनाओं के बीच आपसी संचालनीयता को बढ़ाने और विश्वास बनाने के उद्देश्य से किया जा ता है। इस बहुआयामी अभ्यास के वर्तमान संस्करण में 27 देश भाग ले रहे हैं।
आईएनएस सतपुड़ा एक स्वदेशी रूप से डिजाइन और निर्मित 6000 टन निर्देशित मिसाइल स्टील्थ फ्रिगेट है जो हवा, सतह और पानी के नीचे विरोधी को तलाशने और नष्ट करने में सक्षम है। विशाखापत्तनम में स्थित पूर्वी बेड़े की एक फ्रंटलाइन इकाई, आईएनएस सतपुड़ा वर्तमान में भारत की स्वतंत्रता के 75वें वर्ष में विस्तारित परिचालन तैनाती पर है।